Na podlagi četrtega odstavka 98. člena Zakona o sodiščih (Uradni list RS, št. 100/25) minister/ministrica za pravosodje izdaja

Pravilnik o usposabljanju sodnega osebja
1. člen
(predmet urejanja)

	Ta pravilnik določa podrobnejšo vsebino in trajanje programa usposabljanja sodnega osebja iz poznavanja določb sodnega reda in pravilnika, ki ureja vpisnike, imenike in pomožne knjige.
2. člen
(prijava na usposabljanje)

	(1) Udeleženca na usposabljanje prijavi sodišče, na katerem je udeleženec zaposlen.

	(2) Prijava se izvede prek informacijskega sistema, ki ga upravlja Center za izobraževanje v pravosodju (v nadaljnjem besedilu: CIP).
3. člen
(izvajanje usposabljanja)

	CIP udeležencu omogoči izvajanje usposabljanja v spletni učilnici.
4. člen
(izvajanje usposabljanja za posameznega udeleženca)

	(1) Udeleženec mora usposabljanje opraviti v treh mesecih od prijave na usposabljanje.

	(2) Na obrazložen predlog se rok iz prejšnjega odstavka podaljša, če za to obstajajo upravičeni razlogi.
5. člen
(program usposabljanja)

	Program usposabljanja, ki določa posamezne vsebinske sklope usposabljanja, je določen v Prilogi, ki je sestavni del tega pravilnika.
6. člen
(stroški)

	Stroški usposabljanja bremenijo proračun.
7. člen
(zaključek usposabljanja)

	Usposabljanje se šteje za zaključeno, ko udeleženec opravi vse vsebine programa usposabljanja in je to evidentirano v informacijskem sistemu CIP.
8. člen
(potrdilo)

	Po zaključenem usposabljanju udeležencu CIP izda potrdilo o opravljenem usposabljanju. 
9. člen
(začetek veljavnosti)

	Ta pravilnik začne veljati 1. januarja 2027.

